Club Deportivo Xuvenil

O Club Deportivo Xuvenil (en castelán: Club Deportivo Juvenil), coñecido como Deportivo Xuvenil ou simplemente Xuvenil, foi un club de fútbol galego da cidade da Coruña. Foi fundado en 1940 co nome de Club Deportivo Aprendices de la Fábrica de Armas por Rodrigo García Vizoso,Rodrigo  Biografías de xogadores do Deportivo - Peña Deportivista Os Zorros - Carballiño  ex xogador do Deportivo da Coruña. Foi un club asociado ó Deportivo, con funcións de filial, mais manténdose como club independente.Deportivo Juvenil y Fabril, dos equipos distintos DEPOR Sport  En 1963, fusionouse co Fabril, filial do Deportivo da Coruña. Pasou a meirande parte da súa existencia na Terceira División, xogando unha única tempada na Segunda División, sendo un dos 12 equipos galegos que participou na categoría e o único da cidade herculina xunto ó Deportivo en facelo.Reyes de Segunda Faro de Vigo 

 Historia 
Ó termo da Guerra Civil, o ex xogador do Deportivo da Coruña Rodrigo entrou a traballar na Fábrica de Armas da Coruña. En 1939, no seo da fábrica, encomendóuselle a dirección dun equipo formado por aprendices chamado Club Deportivo Aprendices de la Fábrica de Armas, no que el mesmo exercía de adestrador. O club naceu oficialmente o 7 de agosto de 1940 e comezou a competir nas divisións de modestos da cidade, proclamándose campión da Liga e da Copa da Coruña.

En 1944, o nome do club mudou polo de Club Deportivo Juvenil. O seu rendemento foi tan superior ó resto dos equipos integrantes da división de modestos da cidade herculina que decidiu pasar a competir nas divisións rexionais. Coa fichaxe do ex-internacional Chacho, conseguiu o ascenso á Terceira División. O Xuvenil converteuse entón nun equipo asociado ó Real Club Deportivo da Coruña, coa función de filial, mais mantendo a súa estrutura independente.

Na tempada 1953-54 conseguiu ascender á Segunda División, despois de proclamarse campión do Grupo I tras vencer 3-0 ao Lemos na antepenúltima xornada. O Xuvenil aliñou naquel histórico encontro a Leal, Antelo, Manín, Nano, Ríos, Juananco, Vegazo, Calvo, Rilo, Rábade e Arias. Rodrigo renunciou ao seu posto de adestrador despois de 15 anos, sendo contratado no seu lugar Eduardo Viso. O equipo comezou a súa andaina na categoría de prata cun empate a dous goles contra o Sporting de Gijón no Molinón, sendo Rilo o autor do primeiro gol. Nas seguintes 20 xornadas, conseguiu só tres vitorias, e tras unha derrota por 7-1 contra Osasuna que deixou o equipo ao bordo dos postos de descenso, Viso presentou a súa dimisión, sendo substituído por Waldo Botana, xogador do club. Finalmente o equpo acabou último e regresou á Terceira División.

A finais dos anos cincuenta, o Real Club Deportivo da Coruña —que tamén tiña un convenio de filiación co Fabril—, ante os problemas económicos que atravesaban tanto o Xuvenil coma o Fabril, propuxo a fusión de ámbolos dous clubs, a cal non se chegou a producir porque o Xuvenil quería que o seu nome prevalecese e o Fabril non estaba disposto a aceptalo.Real Club Deportivo de La Coruña, S.A.D. “B” lafutbolteca.com  Naquela altura, os dous equipos militaban na Terceira e mantiñan unha gran rivalidade. Na tempada 1959/60, o Fabril gañou 0-2 ó Xuvenil na penúltima xornada, condenándoo a descender á Serie A Rexional.TERCERA DIVISIÓN (GRUPO 1) 1959-60 Resultados históricos del fútbol español (arquero-arba.futbolme.net)  O club deixou de competir no remate da tempada 1960/61 e en 1963 aceptou a proposta de fusión co Fabril SD, club que ese mesmo ano se converteu en filial do Deportivo da Coruña e mudou o seu nome polo de Fabril Deportivo.

 Uniforme 
Camisola con raias verticais estreitas brancas e azuis e pantalón azul. Durante un tempo o club recibía as camisolas branquiazuis a través de Mariano Veloy, ex xogador do Xuvenil e xogador naquela altura do Espanyol, que vestía un uniforme coas mesmas cores.

 Escudo 
Esta composto por unha bandeirola triangular con raias branquiazuis verticais coas siglas CDJ (Club Deportivo Juvenil) no seu interior. Enriba da bandeirola hai un balón de fútbol de estilo clásico (con paneis alongados) e detrás atópase unha bandeira con raias branquiazuis horizontais a ondear.

 Datos do club 
 Tempadas en 1ª: 0
 Tempadas en 2ª: 1
 Tempadas en 3ª: 13Club Deportivo Juvenil de La CoruñaFutbolme.com  arquivado dende o orixinal o 1 de abril de 2014.
 Tempadas na Serie A: 2
 Participacións na Copa do Rei: 2

 Historial na liga 
TempadaCategoríaPosto1942/432ª Modestos1º 10px1943/441ª Modestos2º1944/451ª Modestos1º1945/46Serie A1º 10px1946/473ª3º1947/483ª7º1948/493ª10º1949/503ª4º1950/513ª4º1951/523ª15ºTempadaCategoríaPosto1952/533ª5º1953/543ª1º 10px1954/552ª16º 10px1955/563ª4º1956/573ª7º1957/583ª6º1958/593ª4º1959/603ª15º 10px1960/61Serie A3º

 Palmarés 
 Terceira División (1): 1953-54
 Serie A (1): 1945-46
 Copa Galicia (1): 1949-50
 Copa da Coruña (2)Palmarés de la Copa de A Coruña DEPOR Sport : 1942-43, 1943-44
 Primeira División de Modestos da Coruña (1): 1944-45
 Segunda División de Modestos da Coruña (1): 1942-43

 Notas 

 Véxase tamén 

 Outros artigos 
 Deportivo Fabril

Categoría:Deportivo da Coruña
Categoría:Equipos de fútbol de Galicia desaparecidos
Categoría:Equipos de fútbol da Coruña
Categoría:Fútbol de Galicia sen imaxes